CELEX: 32018D1119(01)
Language: hu
Date: 2018-09-13 00:00:00
Title: Az Európai Politikai Pártok és Európai Politikai Alapítványok Hatóságának határozata (2018. szeptember 13.) az Europa Terra Nostra nyilvántartásból való törléséről

19.11.2018   
               
               
                  HU
               
               
                  Az Európai Unió Hivatalos Lapja
               
               
                  C 418/4
               
            
         AZ EURÓPAI POLITIKAI PÁRTOK ÉS EURÓPAI POLITIKAI ALAPÍTVÁNYOK HATÓSÁGÁNAK HATÁROZATA
         (2018. szeptember 13.)
         az Europa Terra Nostra nyilvántartásból való törléséről
         (csak a német nyelvű szöveg hiteles)
         (2018/C 418/05)
         AZ EURÓPAI POLITIKAI PÁRTOK ÉS EURÓPAI POLITIKAI ALAPÍTVÁNYOK HATÓSÁGA,
         tekintettel az Európai Unió működéséről szóló szerződésre,
         tekintettel az Európai Atomenergia-Közösséget létrehozó szerződésre,
         tekintettel az európai politikai pártok és az európai politikai alapítványok jogállásáról és finanszírozásáról szóló, 2014. október 22-i 1141/2014/EU, Euratom európai parlamenti és tanácsi rendeletre (1), és különösen annak 40a. cikkére,
         mivel:
         
                     (1)
                  
                  
                     az Európai Bizottság 2017. szeptember 13-án az európai politikai pártok és az európai politikai alapítványok jogállásáról és finanszírozásáról szóló 1141/2014/EU, Euratom rendelet módosításáról szóló európai parlamenti és tanácsi rendeletre irányuló javaslatot terjesztett elő (2);
                  
               
                     (2)
                  
                  
                     az Európai Politikai Pártok és Európai Politikai Alapítványok Hatósága (továbbiakban: a hatóság) 2018. április 9-én megkapta az Europa Terra Nostra (továbbiakban: ETN) arra irányuló kérelmét, hogy az 1141/2014/EU, Euratom rendelet 8. cikkének (1) bekezdésével összhangban európai politikai pártként jegyezzék be;
                  
               
                     (3)
                  
                  
                     2018. április 24-én a hatóság határozatot fogadott el az ETN európai politikai pártként való bejegyzéséről (bejegyzésről szóló határozat); a bejegyzésről szóló határozatot 2018. május 31-én közzétették az Európai Unió Hivatalos Lapjában, az ETN pedig európai jogi személyiséget szerzett; az ETN hivatalosan a Szövetség a Békéért és Szabadságért (APF) európai politikai párthoz kapcsolódik;
                  
               
                     (4)
                  
                  
                     2018. május 3-án az Európai Parlament és a Tanács elfogadta az 1141/2014/EU, Euratom rendelet módosításáról szóló (EU, Euratom) 2018/673 rendeletet (3); az (EU, Euratom) 2018/673 rendelet az Európai Unió Hivatalos Lapjában való közzététel napján, azaz 2018. május 4-én lépett hatályba, és többek között módosította azokat a feltételeket, amelyeknek az európai politikai pártként való bejegyzést kérelmezőknek meg kell felelniük;
                  
               
                     (5)
                  
                  
                     az 1141/2014/EU, Euratom rendelet 40a. cikkének (3) bekezdése szerint a 2018. május 4. előtt bejegyzett európai politikai pártoknak legkésőbb 2018. július 5-ig igazoló dokumentumokat kellett benyújtaniuk arra vonatkozóan, hogy megfelelnek a módosított 1141/2014/EU, Euratom rendelet 3. cikke (1) bekezdésének b) és ba) pontjában rögzített feltételeknek (továbbiakban: a bejegyzés módosított feltételei); az 1141/2014/EU, Euratom rendelet 40a. cikkének (4) bekezdése értelmében a hatóság töröl egy európai politikai pártot és a hozzá kapcsolódó európai politikai alapítványt a nyilvántartásból, amennyiben a szóban forgó fél 2018. július 5-ig nem bizonyítja, hogy megfelel a nyilvántartásba vétel módosított feltételeinek;
                  
               
                     (6)
                  
                  
                     2018. május 4-én a hatóság minden bejegyzett európai politikai pártnak levelet küldött, melyben tájékoztatta őket az (EU, Euratom) 2018/673 rendelet elfogadását eredményező jogalkotási eljárás lezárultáról (továbbiakban: a 2018. május 4-i levél); a 2018. május 4-i levél ismertette az új jogi keret következményeit, és emlékeztette az európai politikai pártokat azon kötelezettségükre, hogy 2018. július 5-ig dokumentumokat kell benyújtaniuk annak bizonyítására, hogy teljesítik a bejegyzés módosított feltételeit;
                  
               
                     (7)
                  
                  
                     2018. június 22-én a hatóság beadványt kapott a Kotleba-L’udová Strana Naše Slovensko (a továbbiakban: LSNS) párttól, amelyben többek között az áll, hogy az LSNS az APF egyik tagpártja, és képviselteti magát a Szlovák Köztársaság nemzeti tanácsában;
                  
               
                     (8)
                  
                  
                     2018. július 2-án a hatóság beadványt kapott a Nationaldemokratische Partei Deutschlands (a továbbiakban: NPD) párttól, amelyben többek között az áll, hogy az NPD az APF egyik tagpártja, és képviselteti magát az Európai Parlamentben;
                  
               
                     (9)
                  
                  
                     a hatóság nem kapott további dokumentumokat az APF-től vagy a nemzeti politikai pártoktól az APF nevében annak bizonyítására, hogy az APF 2018. július 5-ig teljesítette a bejegyzésre vonatkozó módosított feltételeket;
                  
               
                     (10)
                  
                  
                     a hatóság 2018. augusztus 10-én előzetes értékelést küldött az APF-nek és az ETN-nek, hogy az 1141/2014/EU, Euratom rendelet 34. cikkének megfelelően lehetőséget biztosítson az APF és az ETN meghallgatáshoz való jogának érvényesítésére a bejegyzés módosított feltételeit és a dokumentumok 2018. július 5-ig történő benyújtásának APF általi elmulasztását illetően;
                  
               
                     (11)
                  
                  
                     sem az APF, sem az ETN nem nyújtott be semmiféle észrevételt a hatóság 2018. augusztus 10-i előzetes értékeléséhez kapcsolódóan;
                  
               
                     (12)
                  
                  
                     a hatóság úgy véli, hogy az APF az európai jogalkotó által megszabott határidőn belül nem bizonyította, hogy megfelel a nyilvántartásba vétel módosított feltételeinek; ennek az az oka, hogy az APF 2018. július 5-ig elégtelen dokumentációt nyújtott be, azaz csak az LSNS (Szlovákia) és az NPD (Németország) által benyújtott dokumentumokat; e két beadvány nem elegendő annak bizonyítására, hogy az APF a tagállamok legalább egynegyedében megfelel a nyilvántartásba vétel módosított feltételeinek;
                  
               
                     (13)
                  
                  
                     a hatóság továbbá úgy véli, hogy az LSNS és az NPD beadványainak érdemi elemzése nem szükséges, mivel még ha az említett beadványok elvben alkalmasak lennének arra, hogy bizonyítsák, hogy az APF eleget tett a bejegyzésre vonatkozó módosított feltételeknek két tagállamban, ez nem változtatna azon a tényen, hogy az APF 2018. július 5-ig nem nyújtott be elegendő dokumentációt;
                  
               
                     (14)
                  
                  
                     az 1141/2014/EU, Euratom rendelet 40a. cikkének (4) bekezdése értelmében a hatóság úgy tekinti, hogy az APF 2018. július 5-ig nem bizonyította, hogy megfelel a bejegyzés módosított feltételeinek, ezért az APF-et és az ETN-t törölni kell a nyilvántartásból;
                  
               ELFOGADTA EZT A HATÁROZATOT:
         
            1. cikk
            Az Európa Terra Nostra pártot törlik a nyilvántartásból.
         
         
            2. cikk
            E határozat címzettje:
            
                        Europa Terra Nostra
                     
                  
                        Kurfürstendamm 195, 3. OG
                     
                  
                        10707 Berlin
                     
                  
                        DEUTSCHLAND
                     
                  
         
            Kelt: Brüsszelben, 2018. szeptember 13-án
            
               
                  Az Európai Politikai Pártok és Európai Politikai Alapítványok Hatósága részéről
               
               
                  az igazgató
               
               M. ADAM
            
         
         
            (1)  HL L 317., 2014.11.4., 1. o.
         
         
            (2)  COM(2017)0481 – 2017/0219(COD)
         
            (3)  HL L 114. I, 2018.5.4., 1. o.